smcproject/ml-wiki-sentences huggingface dataset:
വൃത്താകൃതിയിലുള്ള ഇലയ്ക്ക് ഏകദേശം 25-40 സെന്റീമീറ്ററോളം (10-16 ഇഞ്ച്) വീതി കാണപ്പെടുന്നു.
നീലത്താമരയുടെ യഥാർത്ഥ വളർച്ചയും പൂവിടുന്ന ചക്രവും പരിചയമില്ലാത്ത വ്യക്തികളുടെ സാഹിത്യ റിപ്പോർട്ടുകളിൽ പൂക്കൾ രാവിലെ വിടർന്ന് ജലത്തിന്റെ ഉപരിതലത്തിലേക്ക് ഉയരുന്നു, തുടർന്ന് സന്ധ്യാസമയത്ത് വാടുകയും ജലത്തിലേയ്ക്ക് താഴ്ന്നുപോകുകയും ചെയ്യുന്നതായി ചിത്രീകരിക്കുന്നു.
വാസ്തവത്തിൽ, രണ്ട് മൂന്ന് ദിവസത്തിനുള്ളിൽ ഉപരിതലത്തിലേക്ക് ഉയരുന്ന പുഷ്പ മുകുളങ്ങൾ വിടരാറാകുമ്പോൾ രാവിലെ 9:30 ന് വിടർന്ന് 3:00 മണിക്ക് വാടുന്നു.
പൂക്കളും മുകുളങ്ങളും രാവിലെ ജലത്തിന് മുകളിൽ ഉയരുകയോ രാത്രിയിൽ മുങ്ങുകയോ ചെയ്യുന്നില്ല.
പുഷ്പങ്ങൾക്ക് ഇളം നീല-വെള്ള മുതൽ ആകാശം-നീല അല്ലെങ്കിൽ  ഇളം നീല ദളങ്ങളും പൂവിന്റെ മധ്യഭാഗം മങ്ങിയ മഞ്ഞനിറവും കാണപ്പെടുന്നു.
മതവും കലയും പുരാതന ഈജിപ്ഷ്യൻ ശവസംസ്കാരക്കല്ലറയുടെ മധ്യത്തിൽ ഇരിക്കുന്ന ബാ എന്ന മരിച്ച മനുഷ്യനെയും, മണപ്പിക്കുന്ന ഒരു സേക്രഡ് ലില്ലിയെയും കാണിച്ചിരിക്കുന്നു, ന്യൂ കിംഗ്ഡം, രാജവംശം XVIII, സിർക്ക ബിസി 1550-1292
വെള്ള താമരയ്‌ക്കൊപ്പം നിംഫിയ ലോട്ടസും ഈജിപ്തിൽ നിന്നുള്ളതാണ്.
ഈജിപ്ഷ്യൻ കലയിൽ ചെടിയും പുഷ്പവും സ്ഥിരമായി ചിത്രീകരിച്ചിരിക്കുന്നു.
പ്രശസ്തമായ കർണാക് ക്ഷേത്രത്തിന്റെ ചുവരുകൾ ഉൾപ്പെടെ നിരവധി ശില്പകലകളിലും ചിത്രങ്ങളിലും ഇവ ചിത്രീകരിച്ചിട്ടുണ്ട്, കൂടാതെ "പാർട്ടി രംഗങ്ങൾ", നൃത്തം, ആത്മീയ അല്ലെങ്കിൽ മരണാനന്തര ജീവിതവുമായി ബന്ധപ്പെട്ട ആചാരം പോലുള്ള മാന്ത്രിക ചടങ്ങുകൾ എന്നിവയോടൊപ്പം ചിത്രീകരിച്ചിരിക്കുന്നു.
തുത് രാജാവിന്റെ മമ്മി ഈ പുഷ്പത്താൽ മൂടപ്പെട്ടിരുന്നു.
ഈജിപ്ഷ്യൻ പുരാണങ്ങളിൽ എൻ. സീറൂലി വളരെ പ്രാധാന്യമർഹിക്കുന്നു.
രാത്രിയിൽ പൂക്കൾ വാടുകയും രാവിലെ വീണ്ടും വിടരുന്നതിനാൽ സൂര്യന്റെ പ്രതീകമായി ഇതിനെ കാണുന്നു.
ഹെലിയോപോളിസിൽ, ലോകത്തിന്റെ ഉത്ഭവസമയത്ത് സൂര്യദേവനായ രാ ആദിമജലത്തിൽ വളർന്ന താമരപ്പൂക്കളിൽ നിന്നുവന്നതാണെന്ന് പഠിപ്പിക്കുന്നു.
രാത്രിയിൽ, സൂര്യദേവൻ വീണ്ടും പുഷ്പത്തിലേക്ക് പിൻവാങ്ങുമെന്ന് വിശ്വസിക്കപ്പെടുന്നു അതിന്റെ നിറം കാരണം, ചില വിശ്വാസങ്ങളിൽ ഇത് ഏതെങ്കിലും വസ്‌തു ഉൾക്കൊള്ളുന്നതിനുള്ള പാത്രമായും, അത്തും , സമാനമായ വിശ്വാസങ്ങളിൽ രാ, രണ്ട് സൗരദേവതകൾ എന്നിവയുമായി ബന്ധപ്പെടുത്തുന്നു.
അതുപോലെ, അതിന്റെ ഗുണവിശേഷതകൾ ഒഗ്‌ഡോഡ് പ്രപഞ്ചത്തിലെ വ്യത്യസ്തയിനം താമരകളുടെ ഉത്ഭവത്തെക്കാണിക്കുന്നു.
ഈജിപ്ഷ്യൻ ദേവതയായ നെഫെർട്ടെമിന്റെ പ്രതീകമായും ഈ പുഷ്പത്തെ കാണുന്നു.
ഗുണങ്ങളും ഉപയോഗങ്ങളും
സൈക്കോ ആക്റ്റീവ് ആൽക്കലോയ്ഡ് അപ്പോർ‌ഫൈൻ അടങ്ങിയിരിക്കുന്ന എൻ. സീറൂലി ഉൾപ്പെടെയുള്ള സസ്യങ്ങളുടെ ഔഷധഫലങ്ങൾ മായന്മാർക്കും പുരാതന ഈജിപ്തുകാർക്കും അറിയാമായിരുന്നതായി ചില തെളിവുകൾ സൂചിപ്പിക്കുന്നു.
എൻ. സീറൂലി നേരിയ മയക്കത്തിന്റെ ഫലങ്ങൾ നൽകുന്നതിനാൽ ഹോമറുടെ ഒഡീസിയിൽ പുരാണങ്ങളിലെ ലൊട്ടോഫാഗികൾ ഇതിന് തെരഞ്ഞെടുത്ത സ്ഥാനം നൽകിയിരുന്നതായി പറയുന്നു.
പുരാതന കാലം മുതൽ സുഗന്ധദ്രവ്യങ്ങൾ നിർമ്മിക്കാൻ ഈ താമര ഉപയോഗിക്കുന്നുണ്ട്.
ആരോമാതെറാപ്പിയിലും ഉപയോഗിക്കുന്നു.
നിയമപരമായി ലാത്വിയ
2009 നവംബർ മുതൽ എൻ. സീറൂലി ലൈറ്റ്വയിൽ നിയമവിരുദ്ധമാണ്.
ഇത് ഡ്രഗ് കോസ്മെറ്റിക് ആക്ട് പ്രകാരം ഷെഡ്യൂൾ 1 മരുന്നുകളുടെ വിഭാഗത്തിൽപ്പെടുന്നു.
ഒരു ഗ്രാം വരെ കൈവശം വയ്ക്കുന്നതിന് 280 യൂറോ വരെ പിഴ ഈടാക്കുകയും ഒരു വർഷത്തിനുള്ളിൽ രണ്ടാമത് വീണ്ടും കുറ്റം ആവർത്തിച്ചാൽ ക്രിമിനൽ കുറ്റമായി ചുമത്തപ്പെടുകയും ചെയ്യുന്നു.
വലിയ അളവിൽ കൈവശം വച്ചാൽ 15 വർഷം വരെ തടവ് ലഭിക്കുന്നു.
എൻ. സീറൂലി 2009 മാർച്ചിൽ പോളണ്ടിൽ നിരോധിച്ചു.
കൈവശാവകാശവും വിതരണവും ക്രിമിനൽ കുറ്റമായി കാണുന്നു.
സുഗന്ധവ്യഞ്ജനങ്ങളും അനുബന്ധ ഉൽപ്പന്നങ്ങളും ആയ സാൽവിയ ഡിവിനോറം , ആർഗൈറിയ നെർ‌വോസ , എന്നിവയ്‌ക്കൊപ്പം 2009 ഏപ്രിൽ മുതൽ റഷ്യയിൽ എൻ. സീറൂലി നിയമവിരുദ്ധമാണ്.
ഇവയും കാണുക താമര എന്നറിയപ്പെടുന്ന സസ്യങ്ങളുടെ പട്ടിക ഫ്ലീയർ-ഡി-ലിസ് നിംഫിയ കപെൻസിസ് , കേപ്പ് ബ്ലൂ വാട്ടർ ലില്ലി നിംഫിയ ലോട്ടസ് , ഈജിപ്ഷ്യൻ വൈറ്റ് വാട്ടർ ലില്ലി.
നിംഫിയ നൊഛലി , പാൽമെറ്റെ സേക്രെഡ് വീഡ്സ് , ഒരു ചാനൽ 4 ടിവി സീരീസ്.
സന്നദ്ധപ്രവർത്തകരിൽ വിവിധ സൈക്കോ ആക്റ്റീവ് സസ്യങ്ങളുടെ (നീല താമര ഉൾപ്പെടെ) ഫലങ്ങൾ പരിശോധിക്കുന്നു അവലംബം പുറം കണ്ണികൾ നിംഫിയ സീറൂലി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നി-യോ
ഒരു അമേരിക്കൻ ഗായകനും ഗാനരചയിതാവും റാപ്പറും സംഗീത സംവിധായകനുമാണ് നി-യോ (ജനനം ഒക്ടോബർ 18, 1979).
ഇതുവരെ ആറു ആൽബങ്ങൾ പുറത്തിറക്കിയിട്ടുള്ള നി-യൊ ഗ്രാമി പുരസ്കാരമടക്കം നിരവധി പുരസ്കാരങ്ങൾ നേടിയിട്ടുണ്ട്.
ഗായകൻ മരിയോയ്‌ക്കായി 2004-ൽ പുറത്തിറങ്ങിയ "ലെറ്റ് മി ലവ് യു" എന്ന ഹിറ്റ് ഗാനം എഴുതിയപ്പോൾ ഗാനരചനാ കഴിവുകൾക്ക് അദ്ദേഹം പ്രശസ്തി നേടി.
അമേരിക്കയിൽ സിംഗിൾ വിജയകരമായി പുറത്തിറങ്ങിയത് നെ-യോയും ഡെഫ് ജാമിന്റെ ലേബൽ ഹെഡും തമ്മിൽ ഒരു അനൗപചാരിക കൂടിക്കാഴ്ചയ്ക്കും റെക്കോർഡിംഗ് കരാർ ഒപ്പിടാനും പ്രേരിപ്പിച്ചു.
നെ-യോയുടെ ആദ്യ സോളോ സിംഗിൾ "സ്റ്റേ" 2005-ൽ ഒരു വിധം നല്ലതായ വിജയത്തിനായി പുറത്തിറങ്ങി.
അദ്ദേഹത്തിന്റെ ആദ്യ സ്റ്റുഡിയോ ആൽബമായ ഇൻ മൈ ഓൺ വേഡ്സ് (2006) വിമർശനാത്മകമായും വാണിജ്യപരമായും വിജയിച്ചു.
യുണൈറ്റഡ് സ്റ്റേറ്റ്സിലെ ബിൽബോർഡ് 200 ചാർട്ടിൽ ഇത് ഒന്നാം സ്ഥാനത്തെത്തി.
നി വിൻ ഇംഗ്ലീഷ് വിലാസം https://ml.wikipedia.org/wiki/Ne_Win
1962-ൽ പട്ടാളവിപ്ലവത്തിലൂടെ ഭരണം പിടിച്ചെടുത്ത സൈനിക മേധാവിയാണ് ജന:നി വിൻ .26 വർഷത്തോളം ബർമയുടെ സൈനിക മേധാവിയായിരുന്നു.1958 മുതൽ 1960 വരെയും 1962 മുതൽ 1974 വരെയും പ്രധാനമന്ത്രിയായും 1962 മുതൽ 1981 വരെ രാഷ്ട്രപതിയായും പ്രവർത്തിച്ചു.1962-ൽ ബർമീസ് ബർമീസ് സോഷ്യലിസ്റ്റ് പ്രോഗ്രാം പാർട്ടി സ്ഥാപിച്ചു.1988 വരെ അതിന്റെ അദ്ധ്യക്ഷനായിരുന്നു
നിം (പ്രോഗ്രാമിങ് ഭാഷ) ഇംഗ്ലീഷ് വിലാസം https://ml.wikipedia.org/wiki/Nim_(programming_language)
നിം (മുൻ നാമം നിംറോഡ് എന്നായിരുന്നു), ആൻഡ്രീയാസ് റംബ്ഫ് രൂപകൽപ്പന ചെയ്ത് വികസിപ്പിച്ചെടുത്ത ഒരു മൾട്ടിപാരഡിഗം, ഇംപെറേറ്റീവ് കംപൈൽ ചെയ്ത പ്രോഗ്രാമിങ് ഭാഷയാണ്.
അത് "കാര്യക്ഷമവും, ആവിഷ്‌കരണസമർത്ഥവും, വിശിഷ്ടവുമാണ്" മെറ്റാപ്രോഗ്രാമിംഗ്, ഫങ്ഷണൽ, സന്ദേശം കൈമാറ്റം, പ്രോസീജറൽ, ഒബ്ജക്റ്റ് ഓറിയെന്റഡ് പ്രോഗ്രാമിങ് ശൈലികൾ എന്നിവയെ പിന്തുണയ്ക്കുന്നു കംപൈൽ സമയ കോഡ് ഉൽപാദിപ്പിക്കൽ(compile time code generation), ബീജഗണിതത്തിലെ ആവിഷ്‌ക്കാരരീതിയിലുള്ള ഡാറ്റ തരങ്ങൾ (algebraic data types), സി യ്ക്കുള്ള ഒരു ഫോറിൻ ഫംഗ്ഷൻ ഇന്റർഫേസ് (FFI), ജാവാസ്ക്രിപ്റ്റ്, സി, സി ++ എന്നിവയിൽ കമ്പൈൽ ചെയ്യുന്നതു പോലുള്ള ധാരാളം സവിശേഷതകൾ നൽകിയിരിക്കുന്നു.
നിം എന്നത് സ്റ്റാറ്റിസ്റ്റിക്കലി ടൈപ്പ് ചെയ്തത് ആണ്.
ഇത് കംപൈൽ സമയ മെറ്റാപ്രോഗ്രാമിങ് സവിശേഷതകൾ പിന്തുണയ്ക്കുന്നു, വാക്യഘടനാ മാക്രോകൾ, ടേം റീറൈറ്റിംഗ് മാക്രോസ് എന്നിവ പോലുള്ളവ.
നിശ്ചിത കാലാവധിയുള്ള റീറൈറ്റിംഗ് മാക്രോകൾ പൊതു ഡാറ്റാ സ്ട്രക്ച്ചറുകളുടെ ലൈബ്രറി നടപ്പിലാക്കൽ സജ്ജമാക്കുന്നു, കാര്യക്ഷമതയോടെ ബിഗ്നമും(bignum) മെട്രിക്സും നടപ്പിലാക്കുന്നു, മാത്രമല്ല സ്വതേയുള്ള ഭാഷാ സൗകര്യങ്ങളും.
ഇറ്ററേറ്ററുകളെ (Iterators) പിന്തുണയ്ക്കുന്നു, ഫങ്ഷനുകൾക്ക് കഴിയുന്ന ഭാഷയിലുള്ള ഫസ്റ്റ് ക്ലാസ് എന്റിറ്റീസ് ആയി ഉപയോഗിക്കാം, ഈ സവിശേഷതകൾ ഫങ്ഷണൽ പ്രോഗ്രാമിങ് ഉപയോഗിക്കാൻ അനുവദിക്കുന്നു.
ഒബ്ജക്റ്റ് ഓറിയെന്റഡ് പ്രോഗ്രാമിംഗിന് ഇൻഹെറിറ്റൻസും ഒന്നിലധികം ഡിസ്ചച്ച് പിന്തുണയും നൽകുന്നു.
ഫങ്ഷനുകൾ ജനറിക് ആയിരിക്കാം, കൂടാതെ ഓവർലോഡഡ് ആകാം, ജനറിക്സ് കൂടുതൽ ടൈപ്പ് ക്ലാസുകളുടെ പിന്തുണയാൽ കൂടുതൽ മെച്ചപ്പെടുത്താം.
ഓപ്പറേറ്റർ ഓവർലോഡിംഗും പിന്തുണയ്ക്കുന്നു.
നിമ്മിൽ സൈക്കിൾ ഡിറ്റക്ഷൻ ഉപയോഗിച്ച് കാലതാമസമുള്ള അവലംബങ്ങളെ എണ്ണുന്നതിനെ അടിസ്ഥാനമാക്കി ട്യൂൺ ചെയ്യാവുന്ന സ്വയമേയുള്ള ഗാർബേജ് ശേഖരം ഉൾപ്പെടുന്നു.
2014-ൽ ആൻഡ്രൂ ബൻസ്റ്റാക്ക് (ഡോ. ഡോബ്സ് ജേണലിന്റെ എഡിറ്റർ ഇൻ ചീഫ്) പറയുന്നു "നിംറോഡ്[മുൻനാമം]...
പാസ്കലിലെ ഒരു യഥാർത്ഥ ഡിസൈൻ അവതരിപ്പിക്കുന്നു, പൈത്തൺ , സി-കോഡ് അല്ലെങ്കിൽ ജാവാസ്ക്രിപ്റ്റ് കമ്പൈൽ ചെയ്യുന്നു.
നിം സി++ പതിപ്പിലേക്കും കംപൈൽ ചെയ്യപ്പെടുന്നു.
നിമ്മിന്റെ ആദ്യകാല സമാരംഭം 2005 ൽ ആൻഡ്രിയാസ് റംബ്ഫ് ആരംഭിച്ചു.
ഫ്രീ പാസ്കൽ കംപൈലർ ഉപയോഗിച്ചുകൊണ്ട് പാസ്കസിൽ നിം കംപൈലറിന്റെ ആദ്യ പതിപ്പ് എഴുതി.
2008 ൽ നിമ്മിൽ എഴുതിയ ഒരു കമ്പൈലർ പതിപ്പ് പുറത്തിറങ്ങി.
കംപൈലർ സ്വതന്ത്രവും ഓപ്പൺ സോഴ്സ് സോഫ്റ്റ്വെയറാണ്, ആൻഡ്രീയാസ് റബ്ഫിനോട് ചേർന്ന് പ്രവർത്തിക്കുന്ന ഒരു കൂട്ടം സന്നദ്ധപ്രവർത്തകരാണ് ഇത് വികസിപ്പിച്ചുകൊണ്ടിരിയ്ക്കുന്നത്. 'നിംറോഡിൽ' നിന്ന് 'നിമ്മി' ലേക്ക് ഭാഷ ഔദ്യോഗികമായി പുനർനാമകരണം ചെയ്യപ്പെട്ടു.
2014 ഡിസംബറിൽ പതിപ്പ് 0.10.2 പതിപ്പ് പുറത്തിറങ്ങി.
ഭാഷാ രൂപകല്പന
പൈത്തണിനു സമാനമാണ് നിമ്മിന്റെ വാക്യഘടന.
വിശദമായി, ഇത് എതൊക്കെയാണ്സ്വാധീനിച്ചത് എന്നത് താഴെ കൊടുക്കുന്നു: മോഡുല-3 : ട്രേസ് ചെയ്തിട്ടുള്ള അല്ലെങ്കിൽ ട്രേസ്ചെയ്ത പോയിന്ററുകൾ ഒബ്ജക്റ്റ് പാസ്കൽ: സുരക്ഷിതമായ ബിറ്റ് സെറ്റുകൾ (ചരങ്ങളുടെ ഗണം), കേസ് സ്റ്റേറ്റ്മെന്റ് വാക്യഘടന, വിവിധ തരത്തിലുള്ള പേരുകൾ, ഫയൽ നാമങ്ങൾ സ്റ്റാൻഡേർഡ് ലൈബ്രറികൾ അഡ: സബ് റേഞ്ച് തരങ്ങൾ, സ്‌പഷ്‌ടമായ തരങ്ങൾ, സുരക്ഷിത വേരിയന്റുകൾ / കേയ്സ് വസ്തുക്കൾ സി++ : ഓവർലോഡിംഗ്, ജെനറിക് പ്രോഗ്രാമിങ് പൈത്തൺ: ഓഫ്-സൈഡ് നിയമം ലിസ്പ് : മാക്രോ സിസ്റ്റം, എഎസ്ടി(AST), ഹോമോയ്കോണിസിറ്റി(homoiconicity) സ്വീകരിക്കുക ഒബറോൺ: എക്സ്പോർട്ട് മാർക്കർ സി ഷാർപ് : അസിൻക് /എവേയിറ്റ്, ലാംഡ മക്രോസ് ഗോ : ഡിഫർ
കൂടാതെ നിമ്മിന് ഒരു യൂണിഫോം ഫംഗ്ഷൻ വിളിക്കൽ വാക്യഘടന (UFCS) , ഐഡന്റിഫയർ സമത്വം എന്നിവയെ പിന്തുണയ്ക്കുന്നു.
കംപൈലർ
നിം കംപൈലർ ഒപ്റ്റിമൈസുചെയ്ത സി കോഡ് പുറപ്പെടുവിക്കുന്നു.
ഡിഫേഴ്സ് ഒരു ബാഹ്യ കംപൈലറിലേക്ക് കംപൈൽ ചെയ്യാനും, അവയുടെ ഒപ്റ്റിമൈസിംഗ്, പോർട്ടബിലിറ്റി കഴിവുകൾ പ്രയോജനപ്പെടുത്താനും സഹായിക്കുന്നു.
നിരവധി കമ്പൈലറുകൾക്ക് ക്ലാങ്, ഗ്നു കമ്പൈലർ ശേഖരം ത്തിന്റെ (ജിസിസി) പിന്തുണയുണ്ട്.
ആ ഭാഷകളിൽ എഴുതപ്പെട്ട ആപ്ലിക്കേഷൻ പ്രോഗ്രാമിങ് ഇന്റർഫേസ് (എപിഐ) ഉപയോഗിച്ച് ലളിതമായ ഇന്റർഫേസ് അനുവദിക്കുന്നതിനായി കമ്പൈലർക്ക് സി++, ഒബജ്ക്ടീവ്-സി(Objective-C), ജാവസ്ക്രിപ്റ്റ് കോഡ് പുറപ്പെടുവിക്കാനാകും.
ഇത് ഐ.ഒ.എസ്. (iOS), ആൻഡ്രോയ്ഡ് (Android) എന്നിവയ്ക്കുള്ള പ്രോഗ്രാമുകൾ എഴുതാൻ അനുവദിക്കുന്നു.
നിം കംപൈലർ സ്വയം ഹോസ്റ്റിംഗാണ്, ഇത് നിം ഭാഷയിലാണ് എഴുതപ്പെട്ടിട്ടുള്ളത്.
ഉപകരണങ്ങൾ നിമ്പിൾ
നിമ്പിൾ എന്നത് മൊഡ്യൂളുകൾ പാക്കേജ് ചെയ്യുന്നതിനായി നിം ഉപയോഗിക്കുന്ന പാക്കേജ് മാനേജർ വളരെ വേഗതയേറിയതാണ്.
ഇത് കോൺഫിഗേഷന് വേണ്ടി നിംസ്ക്രിപ്റ്റ്(NimScript) ഉപയോഗിക്കുന്നു.
പാക്കേജുകളുടെ പ്രധാന ഉറവിടമായി ഗിറ്റ് റിപ്പോസിറ്ററികളിൽ ഉചിതമായി പ്രവർത്തിക്കുന്നു.
അതിന്റെ പാക്കേജുകളുടെ ഒരു പട്ടിക ജാവാസ്ക്രിപ്റ്റ് ഒബ്ജക്റ്റ് നോട്ടേഷൻ (JSON) ഫയലിൽ സൂക്ഷിക്കുന്നു, ഇത് നിമ്-ലാംഗ് / പാക്കേജുകൾ റിപോസിറ്ററിയിൽ ലഭ്യവുമാണു്.
ഈ ജെസൺ (JSON) ഫയൽ പാക്കേജ് ക്ലോൺ ചെയ്ത് ഇൻസ്റ്റാൾ ചെയ്യാൻ ഗിറ്റ് യുആർഎൽ(Git URL) ഉപയോഗിച്ച് വേഗത്തിൽ നൽകുന്നു.
സിടുനിം(c2nim)
നിം കോഡിലേക്ക് ആൻസി സി (ANSI C) കോഡ് വിവർത്തനം ചെയ്യുന്നതിലൂടെ പുതിയ ബൈൻഡിംഗുകൾ സൃഷ്ടിക്കാൻ സിടുനിം സഹായിക്കുന്നു.
ഔട്ട്പുട്ട് എന്നത് മാനുവലായി വായിക്കാവുന്ന നിം കോഡ് ആണ്, പരിഭാഷാ പ്രക്രിയയ്ക്കുശേഷം കൈമാറ്റം ചെയ്യപ്പെടുന്നതിന് ഉദ്ദേശിച്ചുള്ളതാണ്.
ചൂസ്നിം(Choosenim)
ഔദ്യോഗിക ഡൗൺലോഡുകൾ, ഉറവിടങ്ങളിൽ നിന്ന് നിം ഇൻസ്റ്റാൾ ചെയ്യുന്നു, സ്ഥിരമായതും വികസിപ്പിക്കുന്നതുമായ കമ്പൈലറുകൾക്ക് എളുപ്പത്തിൽ മാറുന്നതിന് പ്രാപ്തമാക്കുന്നു.
നിംഫിക്സ്
പഴയ രീതിയിലുള്ള നിംറോഡ് കോഡ് നിം കോഡായി പരിവർത്തനം ചെയ്യാൻ സഹായിക്കുന്ന ഉപകരണമാണ് നിംഫിക്സ്.
നിംഫിക്സ് നിലവിൽ ബീറ്റ ക്വാളിറ്റിയോട് കൂടിയുള്ളതാണ്.
പാസ്ടുനിം(pas2nim)
നിം കോഡിലേക്കുള്ള ഒബ്ജക്റ്റ് പാസ്കൽ റാപ്പേഴ്സ് ചെയ്യുന്നതിനുള്ള ഒരു ഉപകരണമാണ് പാസ്ടുനിം(pas2nim).
നിം കംപൈലറിന്റെ യഥാർത്ഥ പാസ്കൽ ഉറവിടങ്ങൾ തർജ്ജമ ചെയ്യാൻ ഇത് ഉപയോഗിച്ചു.
നിമ്മിനായി എളുപ്പത്തിൽ മാപ്പുചെയ്യുന്നതിനെ മാത്രം പിന്തുണയ്ക്കുന്നതായിരുന്നു ഇത്.
അവലംബം ↑ ↑ {{ cite conference }} :  CS1 maint: unrecognized language ( link ) ↑ ↑ 1 2 ↑ ↑ 1 2 3 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
നാൽപ്പത്തിയൊന്ന്
ലാൽജോസ് സംവിധാനം നിർവഹിച്ച് 2019 നവംബർ 8ന് പ്രദർശനത്തിനെത്തിയ ഒരു മലയാളഭാഷ ചലച്ചിത്രമാണ് നാൽപ്പത്തിയൊന്ന് (English : Nalpathiyonnu: 41) ബിജു മേനോന്റെ നായികയായി നിമിഷ സജയൻ എത്തിയ ഈ ചിത്രത്തിൽ സുരേഷ് കൃഷ്ണ , ഇന്ദ്രൻസ് ,ശിവജി ഗുരുവായൂർ തുടങ്ങിയവർക്കൊപ്പം പുതുമുഖങ്ങളായ ശരൺജിത്ത്,ധന്യ എസ്സ്.
അനന്യ എന്നിവരും അഭിനയിച്ചു.
എൽ.ജെ ഫിലിംസ് വിതരണം ചെയ്ത ഈ ചിത്രത്തിന്റെ ഛായാഗ്രഹണം നിർവഹിച്ചത് എസ്.കുമാറാണ് .
രഞ്ചൻ എബ്രഹാം ഈ ചിത്രത്തിന്റെ ചിത്രസംയോജനം കൈകാര്യം ചെയ്തു.
ബിജിബാലാണ് ഈ ചിത്രത്തിന്റെ 
ഗാനങ്ങൾക്ക് ഈണം പകർന്നത്.
ലാൽജോസിന്റെ ഇരുപത്തിയഞ്ചാം 
ചിത്രമാണിത്.
ഒരു യുക്തിവാദി ശബരിമല കയറാൻ തീരുമാനിക്കുന്നതും തുടർന്ന് ഉണ്ടാകുന്ന സംഭവങ്ങളുമാണ് ചിത്രത്തിന്റെ പ്രമേയം.
നിരവധി ലാൽ ജോസ് ചിത്രങ്ങളുടെ ഭാഗമായിട്ടുള്ള ബിജു മേനോൻ ആദ്യമായാണ് അദ്ദേഹത്തിന്റെ ചിത്രത്തിൽ നായകനായത്.
കേരളക്കരയെ നടുക്കിയ പുല്ല്മേട് ദുരന്തം ഈ
ചിത്രത്തിന്റെ ക്ലൈമാക്സിൽ ഉൾപ്പെടെത്തിയിട്ടുണ്ട്.
കണ്ണൂരിലെ ചേക്കുന്ന് എന്ന പ്രദേശത്താണ് കഥ നടക്കുന്നത്.
യുക്തിവാദിയും കമ്മ്യൂണിസ്റ്റുകാരനും നാട്ടിലെ പ്രമുഖ പാർട്ടി നേതാവുമായ ഉല്ലാസ് മാഷിന്റെയും (ബിജുമേനോൻ) , പാർട്ടി പ്രവർത്തകനും അൽപ്പം നിഗൂഢതകളൊക്കെ ഉണ്ടെന്നു തോന്നുന്നവനുമായ വിശ്വാസിയായ കമ്മ്യൂണിസ്റ്റ് വാവച്ചി കണ്ണന്റെയും (ശരൺജിത്ത്) ഒപ്പമാണു കഥ സഞ്ചരിക്കുന്നത്.
നാട്ടിലെ സാമൂഹ്യപ്രവർത്തനങ്ങളിൽ ഇടപെടുന്ന, യുക്തിവാദം സ്ഥാപിക്കാൻ ശ്രമിക്കുന്ന ഉല്ലാസ് മാഷിന് അതുവഴി വിവാഹം വരെ മുടങ്ങിപ്പോകുന്ന അവസ്ഥയുണ്ടാകുന്നുണ്ട്.
തന്റെ ബോധ്യങ്ങളിൽ നിന്ന് അണുവിട വ്യതിചലിക്കാത്ത വ്യക്തിത്വം.
അതേസമയം ഒരു പൂർണസമയ മദ്യപാനിയും പാർട്ടിയെയും ഉല്ലാസ് മാഷിനെയും സ്‌നേഹിക്കുകയും ബഹുമാനിക്കുകയും ചെയ്യുന്നവനാണ് വാവച്ചി.
പക്ഷേ വിശ്വാസം കൂടി തന്റെ കമ്മ്യൂണിസത്തിലേക്കു വാവച്ചി ചേർത്തിട്ടുണ്ടെന്നു മാത്രം.
അപ്പോഴും തന്റെ ബോധ്യങ്ങളിൽ അയാൾ ഉറച്ചുതന്നെ.
അവിടെനിന്നാണ് വാവച്ചിയുമൊത്ത് ശബരിമലയിൽ പോകേണ്ട സാഹചര്യം അപ്രതീക്ഷിതമായി ഉല്ലാസിന് നേരിടേണ്ടി വരുന്നത്.
ഇവിടെ നിന്ന് ഈ ചിത്രത്തിന്റെ കഥാഗതി മാറുന്നു.
ഉല്ലാസ് നിമിഷ സജയൻ ...
ഭാഗ്യസൂയം സുരേഷ് കൃഷ്ണ ...
രവി നമ്പ്യാർ ഇന്ദ്രൻസ് ...
കുട്ടൻ മേസ്തിരി/ഭാഗ്യസൂയത്തിൻറ്റെ അച്ഛൻ ആനന്ദ് ബാൽ...
എം.എൽ.എ ശിവജി ഗുരുവായൂർ...
സെബാസ്റ്റ്യൻ മാഷ് ശരൺജിത്ത്...
വാവാച്ചി കണ്ണൻ ധന്യ എസ്.അനന്യ...
സുമ/വാവാച്ചി കണ്ണന്റെ ഭാര്യ കോട്ടയം പ്രദീപ്...
ഡോക്ടർ സുബീഷ് സുധി വിജിലേഷ് ഉണ്ണി നായർ ഗോപാലകൃഷ്ണൻ പയ്യന്നൂർ എൽസി സുകുമാരൻ ഗീതി സംഗീത ബേബി ആലിയ ടീസർ
ഈ ചിത്രത്തിന്റെ ടീസറിനു മികച്ച പ്രതികരണമാണ് ലഭിച്ചത്.
ഒരു മിനുട്ടിൽ താഴെ ദൈർഘ്യമുളള ടീസറിൽ പ്രണയം, രാഷ്ട്രീയം, സംഘർഷം,ഭക്തി,  തമാശ എല്ലാം നിറഞ്ഞു നിന്നു.
തലശ്ശേരി, കർണ്ണാകടയിലെ തലക്കാവേരി, തൃശ്ശൂർ, ആലപ്പുഴ , പത്തനംതിട്ട , എരുമേലി, ശബരിമല എന്നിവിടങ്ങളിലായിരുന്നു ഈ ചിത്രത്തിന്റെ പ്രധാന ലൊക്കേഷനുകൾ.
ബിജിബാൽ ഈ ചിത്രത്തിന്റെ സംഗീതവും പശ്ചാത്തല സംഗീതവും നിർവഹിച്ചു.
അരുതരുത് -വിജേഷ് (ആലാപനം)
റഫീക്ക് അഹമ്മദ് (ഗാനരചന),
മേലെ മേഘക്കൊമ്പിൽ - ശ്രേയ ഘോഷാൽ (ആലാപനം)
അയ്യനയ്യൻ -ശരത് (ആലാപനം)
ഈ നീലവാനവും -ദയ, ശ്രുതി ബെന്നി, അലീന ജോഷി (ആലാപനം) അവലംബം
https://www.southlive.in/ ബിജു മേനോന് നായികയായി നിമിഷ; ലാൽ ജോസ് ചിത്രം ‘നാൽപ്പത്തിയൊന്ന്
നി കൊ ഞാ ചാ ഇംഗ്ലീഷ് വിലാസം https://ml.wikipedia.org/wiki/Nee_Ko_Njaa_Cha
നവാഗതനായ ഗിരീഷ് സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് നി കൊ ഞാ ചാ (നിന്നേം കൊല്ലും ഞാനും ചാവും) .
സണ്ണി വെയ്ൻ , പ്രവീൺ അനഡിൽ, സഞ്ജു, ഷാനി, പൂജിത മേനോൻ, രോഹിണി മറിയം ഇടിക്കുള, പാർവ്വതി നായർ, സിജ റോസ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
സംവിധായകൻ തന്നെ ചിത്രത്തിന്റെ തിരക്കഥ രചിച്ചിരിക്കുന്നു.
ഉർവ്വശി തീയറ്റേഴ്സിന്റെ ബാനറിൽ സന്ദീപ് സേനൻ, വിനു എം. തോമസ് എന്നിവർ ചേർന്നാണ് ഈ ചിത്രം നിർമ്മിച്ചിരിക്കുന്നത്.
അഭിനേതാക്കൾ സണ്ണി വെയ്ൻ – റോഷൻ പ്രവീൺ അനഡിൽ – ജോ സഞ്ജു – അബു ഷാനി – പീറ്റർ പൂജിത മേനോൻ – ആൻ മാത്യൂസ് രോഹിണി മറിയം ഇടിക്കുള – ആലിസ് പാർവ്വതി നായർ – സാനിയ സിജ റോസ് – അഞ്ജലി മേനോൻ മെറിൻ മാത്യു സൂരജ് രാമകൃഷ്ണൻ സംഗീതം
സംഗീതസംവിധാനം നിർവ്വഹിച്ചിരിക്കുന്നത് പ്രശാന്ത് പിള്ള .
"ഐ ഹേറ്റ് ഹേറ്റ് യു" സി. റോബ്, ജോസ്‌ലി ശങ്കർ ശർമ്മ, അലോഷ്യ കാവുമ്പുത്ത്, പ്രശാന്ത് പിള്ള , എം.ജി. ശ്യാംചന്ദ്, സി. റോബ്, കവിത മോഹൻ, ദുർഗ്ഗ വിശ്വനാഥ്, ജോസ്‌ലി 2:41 2.
"നി കൊ ഞാ ചാ" ഡി. സന്തോഷ്, റഫീക്ക് അഹമ്മദ് ചി ചി സുൻ, കെ.എസ്. കൃഷ്ണൻ, പ്രശാന്ത് പിള്ള , പ്രീതി പിള്ള 3:44 3.
"തണുപ്പിച്ച ബിയറിന്റെ" ഡി. സന്തോഷ് സജു ശ്രീനിവാസ്, കെ.എസ്. കൃഷ്ണൻ 4:12 4.
"നീ നിലാവുപോൽ" റഫീക്ക് അഹമ്മദ് പ്രീതി പിള്ള 3:57 5.
"ഈ ഉന്മാദം" റഫീക്ക് അഹമ്മദ് ശ്രീകുമാർ വക്കിയിൽ, കവിത മോഹൻ 4:09 അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് മലയാളസംഗീതം ഡാറ്റാബേസിൽ നിന്ന് നി കൊ ഞാ ചാ
ജെയ്ൻ എലിയറ്റ്
ജെയ്ൻ എലിയറ്റ് (ജനനം: ജനുവരി 17, 1947) ജനറൽ ഹോസ്പിറ്റൽ എന്ന എബിസി പകൽസമയ സോപ്പ് ഓപ്പറയിലെ ട്രേസി ക്വാർട്ടർമെയ്ൻ എന്ന കഥാപാത്രത്തിലൂടെ പ്രശസ്തയായ ഒരു അമേരിക്കൻ നടിയാണ് .
ന്യൂയോർക്ക് നഗരത്തിലാണ് എലിയറ്റ് ജനിച്ചത്.
ലൂയിസ് റോജാസുമായി വിവാഹിതയായ അവർക്ക് അഡ്രിയാൻ ലൂക്കാസ് റോജാസ് എലിയറ്റ്, ഇസിയ മിഖായെൽ എലിയറ്റ്, ആനി റോസ് എലിയറ്റ് എന്നിങ്ങനെ മൂന്ന് കുട്ടികളുണ്ട്.
1965 ൽ എ ഫ്ലേം ഇൻ ദ വിൻഡ് എന്ന പേരിലുള്ള പകൽ സമയ ഹ്രസ്വകാല എബിസി സോപ്പ് ഓപ്പറയിലൂടെയാണ് കലാരംഗത്തേയ്ക്ക്  അരങ്ങേറ്റം കുറിച്ചത്.
പിന്നീട് ദ മോഡ് സ്ക്വാഡ്, കൊജാക്ക്, ബർണാബി ജോൺസ്, പോലീസ് വുമൺ തുടങ്ങി നിരവധി ടെലിവിഷൻ പരമ്പരകളിൽ അതിഥി താരമായി അഭിനയിച്ചിരുന്നു.
എൽവിസ് പ്രെസ്ലി , മേരി ടൈലർ മൂർ എന്നിവർക്കൊപ്പം ചേഞ്ച് ഓഫ് ഹാബിറ്റ് (1969), വൺ ഈസ് എ ലോൺലി നമ്പർ (1972) എന്നീ ചിത്രങ്ങളിലും എലിയറ്റ് അഭിനയിച്ചു.
1977 ലെ ഹ്രസ്വകാല എൻ‌ബി‌സി പരമ്പരയായ റോസെറ്റി ആന്റ് റയാനിൽ ഒരു പ്രധാന കഥാപാത്രത്തെ ജെയ്ൻ എലിയറ്റ് അവതരിപ്പിച്ചിരുന്നു.
എബിസി പകൽസമയ സോപ്പ് ഓപ്പറയായിരുന്ന ജനറൽ ഹോസ്പിറ്റലിലെ ട്രേസി ക്വാർട്ടർമെയ്ൻ എന്ന കഥാപാത്രത്തിന്റെപേരിലാണ് ജെയ്ൻ എലിയറ്റ് എക്കാലവും അറിയപ്പെടുന്നത്.
1978 ൽ അരങ്ങേറ്റം കുറിച്ച എലിയറ്റ് ആരാധകരുടെ പ്രിയങ്കരിയായി.
ഹൃദയാഘാതത്തെത്തുടർന്ന് പിതാവിന്റെ മരുന്ന് ട്രേസി തടഞ്ഞു ട്രേസി തടയുന്നതായ ഒരു എപ്പിസോഡിലാണ് ആദ്യ ഘട്ടത്തിൽ എടുത്തുകാണിക്കാവുന്ന അവരുടെ പ്രകടനമുള്ളത്.
എലിയറ്റ് 1980 ൽ പരമ്പരയിൽനിന്നു പുറത്തുപോകുകയും 1981 ൽ ഒരു നാടക പരമ്പരയിലെ മികച്ച സഹനടിക്കുള്ള ഡേ ടൈം എമ്മി അവാർഡ് നേടുകയും ചെയ്തു.
അതേ വർഷം തന്നെ പ്രൈം ടൈം സിബിഎസ് പരമ്പരയായിരുന്ന നോട്ട്സ് ലാൻഡിംഗിൽ ജൂഡി ട്രെന്റ് എന്ന കഥാപാത്രമായി ആവർത്തിച്ചുള്ള വേഷം അവർ നേടി.
1981 മുതൽ 1982 വരെ എലിയറ്റ് സിബിഎസ് സോപ്പ് ഓപ്പറ ഗൈഡിംഗ് ലൈറ്റിൽ ഭിന്ന വ്യക്തിത്വത്തിൽ നിന്ന് കഷ്ടപ്പെടുന്ന, കൊലപാതകിയായി മാറുന്ന ഒരു കഥാപാത്രമായ കാരി ടോഡ് ആയി അവർ പ്രത്യക്ഷപ്പെട്ടു.
1984 മുതൽ 1986 വരെയുള്ള കാലഘട്ടത്തിൽ ഓൾ മൈ ചിൽഡ്രൻ എന്ന സോപ്പ് ഓപ്പറയിൽ ഒരു പണക്കാരനായ വൃദ്ധനെ അദ്ദേഹത്തിന്റെ പണത്തിനായി വിവാഹം കഴിക്കുന്ന, അതേസമയംതന്നെ അദ്ദേഹത്തിന്റെ മകനുമായി ഒരു ബന്ധം പുലർത്തുന്ന സിന്തിയ ചാൻഡലർ പ്രെസ്റ്റൺ കോർട്ട്‌ലാന്റ് എന്ന കഥാപാത്രത്തെ അവതരിപ്പിച്ചു.
1987 മുതൽ 1989 വരെയുള്ള കാലത്ത് ഡെയ്‌സ് ഓഫ് ഔർ ലൈവ്സ് എന്ന സോപ്പ് ഓപ്പറയിൽ അവളുടെ കഥാപാത്രത്തേക്കാൾ വളരെ പ്രായം കുറഞ്ഞ ജസ്റ്റിൻ കിരിയാക്കിസുമായി (വാലി കുർത്ത് അവതരിപ്പിച്ച കഥാപാത്രം) ബന്ധമുണ്ടെങ്കിലും ജസ്റ്റിനിൽനിന്നു ഗർഭിണിയായി മറ്റൊരാളെ വിവാഹം കഴിക്കുന്നതായ എലിയറ്റ് അഞ്ജലിക്ക ഡെവറാക്സ് എന്ന കഥാപാത്രത്തെ അവതരിപ്പിച്ചു.
1987 ൽ ജെയ്ൻ എലിയറ്റ് സം കൈൻഡ് ഓഫ് വണ്ടർഫുൾ , ബേബി ബൂം എന്നീ ചിത്രങ്ങളിൽ പ്രത്യക്ഷപ്പെട്ടു.
ഡെയ്സ് ഓഫ് ലൈവ്സിൽ പങ്കെടുത്ത് രണ്ട് വർഷത്തിന് ശേഷം, 1989 ൽ അവർ ജനറൽ ഹോസ്പിറ്റൽ എന്ന പരമ്പരയിലേയ്ക്കു തിരിച്ചെത്തുകയും, 1991 ൽ ട്രേസി എന്ന കഥാപാത്രത്തിന്റെ പുത്രൻ നെഡ് ആഷ്ടൺ ആയി അഭിനയിച്ച കുർത്തുമായി വീണ്ടും ഒന്നിച്ച് അഭിനയിക്കുകയും ചെയ്തു.
1993 മധ്യത്തിൽ എലിയറ്റ് വീണ്ടും പരമ്പരയിൽനിന്ന് വിട്ടുപോകുകയും പിന്നീട് 1995 ലെ എബിസി സോപ്പ് ഓപ്പറ ദി സിറ്റിയുടെ നിർമ്മാതാവാകുകയും ചെയ്തു.
ജനറൽ ഹോസ്പിറ്റലിൽ വീണ്ടും ട്രേസി എന്ന കഥാപാത്രമായി ചുരുങ്ങിയ കാലം പ്രത്യക്ഷപ്പെട്ടതിനുശേഷം 1996 മുതൽ 1997 വരെ ദി സിറ്റിയിൽ ട്രേസി ക്വാർട്ടർമെയ്ൻ എന്ന കഥാപാത്രത്തിന്റെ തനിയാവർത്തനത്തെ അവർ വീണ്ടും അവതരിപ്പിച്ചു.
2003 ൽ എലിയറ്റ് ഒരു സ്ഥിരകഥാപാത്രമായി ജനറൽ ഹോസ്പിറ്റൽ പരമ്പരയിലേയ്ക്കു മടങ്ങി.
ജെയ്ൻ കാരോ ഇംഗ്ലീഷ് വിലാസം https://ml.wikipedia.org/wiki/Jane_Caro
ഓസ്ട്രേലിയ ആസ്ഥാനമായി പ്രവർത്തിക്കുന്ന ഒരു ഫെമിനിസ്റ്റ് സോഷ്യൽ കമന്റേറ്ററും എഴുത്തുകാരിയും പ്രഭാഷകയുമാണ് കാതറിൻ ജെയ്ൻ കാരോ എ എം (ജനനം: 24 ജൂൺ 1957).
1957 ൽ ലണ്ടനിൽ ജനിച്ച കാരോ 1963 ൽ അഞ്ചുവയസ്സുള്ളപ്പോൾ മാതാപിതാക്കളോടൊപ്പം ഓസ്‌ട്രേലിയയിലേക്ക് കുടിയേറി.
മക്വാരി യൂണിവേഴ്‌സിറ്റിയിൽ നിന്നും 1977 ൽ ഇംഗ്ലീഷ് സാഹിത്യത്തിൽ ബിരുദം നേടി.
കാറോ തന്റെ കരിയർ മാർക്കറ്റിംഗിൽ ആരംഭിച്ചു.
എന്നിരുന്നാലും താമസിയാതെ പരസ്യത്തിലേക്ക് നീങ്ങി.
ചാനൽ സെവന്റെ സൺറൈസ്, എബിസി ടെലിവിഷന്റെ ചോദ്യോത്തരങ്ങൾ, ദി ഗ്രുൻ ട്രാൻസ്ഫറിലെ ഒരു സാധാരണ പാനൽലിസ്റ്റ് എന്നിവയിൽ കാരോ പ്രത്യക്ഷപ്പെട്ടു.
കാറോ വെസ്റ്റേൺ സിഡ്‌നി സർവകലാശാലയിലെ സ്കൂൾ ഓഫ് ഹ്യൂമാനിറ്റീസ് ആൻഡ് കമ്മ്യൂണിക്കേഷൻ ആർട്‌സിൽ പരസ്യ വ്യവസായത്തിലും പ്രഭാഷണങ്ങളിലും പ്രവർത്തിച്ചിട്ടുണ്ട്.
2014-ലെ ഫെസ്റ്റിവൽ ഓഫ് ഡേഞ്ചറസ് ഐഡിയസിൽ കാറോ ഒരു സ്പീക്കറായിരുന്നു.
അവർ NSW പബ്ലിക് എജ്യുക്കേഷൻ ഫൗണ്ടേഷൻ , ബെൽ ഷേക്സ്പിയർ, എന്നിവയുടെ ബോർഡുകളിൽ അംഗമാണ് കൂടാതെ നാഷണൽ സെക്യുലർ ലോബിയുടെ അംബാസഡറുമാണ്.
ഓസ്‌ട്രേലിയയിൽ, കാറോയെ പ്രതിനിധീകരിക്കുന്നത് വാൾ മീഡിയ മാനേജ്‌മെന്റാണ്.
പൊതുവിദ്യാഭ്യാസത്തിന്റെ വക്താവായ കാരോ ഒരു ഫെമിനിസ്റ്റും നിരീശ്വരവാദിയുമാണ്.
2019 ലെ ഓസ്‌ട്രേലിയൻ ഫെഡറൽ തിരഞ്ഞെടുപ്പിൽ ടോണി ആബട്ടിനെതിരെ കാറോ മത്സരിക്കുമെന്ന് സൂചന ലഭിച്ചിരുന്നു.
ഓസ്‌ട്രേലിയൻ ജനപ്രതിനിധി സഭയിലെ തന്റെ ദീർഘകാല സിഡ്‌നി സീറ്റിനായി, വാറിംഗയുടെ ഡിവിഷനിൽ, പകരം ഓസ്‌ട്രേലിയൻ ഗ്രീൻസ്, സാറാ ഹാൻസൺ-യങ്ങിന് വേണ്ടി വോട്ട് ചെയ്യാൻ പരസ്യമായി വാദിച്ചു.
2018-ൽ, 2018-ലെ വാക്ക്‌ലി അവാർഡുകളിൽ കാറോ വിമൻ ഇൻ ലീഡർഷിപ്പ് അവാർഡ് നേടി.
"ഒരു പത്രപ്രവർത്തക, സാമൂഹിക നിരൂപകൻ, രചയിതാവ് എന്നീ നിലകളിൽ ബ്രോഡ്കാസ്റ്റ് മീഡിയയ്ക്ക് നൽകിയ സുപ്രധാന സേവനത്തെ മാനിച്ച് 2019 ലെ ക്വീൻസ് ജന്മദിനത്തിൽ ഓർഡർ ഓഫ് ഓസ്‌ട്രേലിയ (AM) അംഗമായി അവളെ നിയമിച്ചു.
2022ലെ ഓസ്‌ട്രേലിയൻ ഫെഡറൽ തെരഞ്ഞെടുപ്പിൽ ന്യൂ സൗത്ത് വെയിൽസിലെ ഓസ്‌ട്രേലിയൻ സെനറ്റ് സീറ്റിലേക്ക് കാരോ ഒരു റീസൺ പാർട്ടി സ്ഥാനാർത്ഥിയായി നിൽക്കുന്നു.
ജെയ്ൻ എലിസബത്ത് ഹോഡ്‌സൺ ഇംഗ്ലീഷ് വിലാസം https://ml.wikipedia.org/wiki/Jane_Elizabeth_Hodgson
ജെയ്ൻ എലിസബത്ത് ഹോഡ്‌സൺ (ജനുവരി 23, 1915, ക്രൂക്‌സ്റ്റൺ , മിനസോട്ട - ഒക്ടോബർ 23, 2006, റോച്ചസ്റ്റർ , മിനസോട്ട ) ഒരു അമേരിക്കൻ പ്രസവചികിത്സകയും ഗൈനക്കോളജിസ്റ്റായിരുന്നു .
അവർ കാൾട്ടൺ കോളേജിൽ നിന്ന് ബിരുദവും മിനസോട്ട സർവകലാശാലയിൽ നിന്ന് എം.ഡിയും നേടി.
ജേഴ്‌സി സിറ്റി മെഡിക്കൽ സെന്ററിലും മയോ ക്ലിനിക്കിലുമാണ് അവർ തൻറെ പരിശീലനം പൂർത്തിയാക്കിയത്.
എലിസബത്ത് ഹോഡ്‌സന്റെ 50 വർഷത്തെ കരിയർ ഗർഭച്ഛിദ്രം ഉൾപ്പെടെ സ്ത്രീകൾക്ക് പ്രത്യുൽപാദനപരമായ ആരോഗ്യ സംരക്ഷണം ഉറപ്പുവരുത്തുന്നതിലാണ് ശ്രദ്ധ കേന്ദ്രീകരിച്ചത്.
മിനസോട്ടയിലെ സെന്റ് പോളിൽ സ്വന്തം ക്ലിനിക്ക് തുറന്ന അവർ ഡുലുത്ത് വിമൻസ് ഹെൽത്ത് സെൻററിൻറെ സഹസ്ഥാപകകൂടിയായിരുന്നു.
സ്ത്രീകൾക്ക് വൈദ്യസഹായം നൽകുന്നതിനു പുറമേ, ഗർഭച്ഛിദ്രത്തെ നിയന്ത്രിക്കുന്ന സംസ്ഥാന നിയമങ്ങളെ വെല്ലുവിളിച്ച് സ്ത്രീകളുടെ അവകാശങ്ങൾക്കുവേണ്ടി വാദിക്കുന്നയാളായിരുന്നു ഹോഡ്സൺ.
ഒരു ആശുപത്രിയിൽ ഗർഭച്ഛിദ്രം നടത്തിയതിൻറെ പേരിൽ അമേരിക്കൻ ഐക്യനാടുകളിൽ ഇതുവരെ ശിക്ഷിക്കപ്പെട്ട ഒരേയൊരു വ്യക്തി അവർ മാത്രമാണ്.
ഹോഡ്‌സൺ 1934-ൽ കാൾട്ടൺ കോളേജിൽ നിന്ന് രസതന്ത്രത്തിൽ ബിരുദവും 1939-ൽ മിനസോട്ട സർവ്വകലാശാലയിൽ നിന്ന് വൈദ്യശാസ്ത്ര ബിരുദവും നേടി.
ഇരുവരും ന്യൂജഴ്‌സിയിലെ ജേഴ്‌സി സിറ്റിയിൽ ഇന്റേൺസ് ആയിരുന്നു.
ഈ സമയത്താണ് ഹോഡ്‌സൺ തന്റെ ഭാവി ഭർത്താവായ ഫ്രാങ്ക് ഡബ്ല്യു. ക്വാട്ടിൽബോമിനെ കണ്ടുമുട്ടിയത്.
മിനസോട്ടയിലെ റോച്ചസ്റ്ററിലെ മയോ ക്ലിനിക്കിൽ ഇരുവരും വൈദ്യശാസ്ത്ര പരിശീലനം പൂർത്തിയാക്കി.
ടാൻസാനിയ , പെറു , ഇക്വഡോർ , ഈജിപ്ത് , ഗ്രെനേഡ , ചൈന എന്നിവിടങ്ങളിൽ സേവനമനുഷ്ഠിച്ചുകൊണ്ട് ഇരുവരും പ്രോജക്ട് ഹോപ്പിനുവേണ്ടി തങ്ങളുടെ സമയവും പ്രയത്നവും നൽകി.
ഹോഡ്‌സൺ ഒടുവിൽ 1947-ൽ മിനസോട്ടയിലെ സെന്റ് പോൾ എന്ന സ്ഥലത്ത് സ്വന്തം ക്ലിനിക്ക് തുറന്നുകൊണ്ട് അടുത്ത 50 വർഷക്കാലം സ്ത്രീകൾക്ക് പ്രത്യുൽപാദനപരമായ ആരോഗ്യ സംരക്ഷണം നൽകി.
അവരുടെ ആദ്യകാല ഗവേഷണങ്ങളിൽ ഗർഭ പരിശോധനാ രീതികളും ഉൾപ്പെടുന്നു.
1952-ൽ അമേരിക്കൻ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ് എന്ന സംഘടനയുടെ സ്ഥാപക ഫെല്ലോ ആയി.
1981-ൽ ഹോഡ്‌സൺ ഡുലുത്ത് വിമൻസ് ഹെൽത്ത് സെന്റർ സ്ഥാപിച്ചു.
ജെയ്ൻ ആഡംസ് ഇംഗ്ലീഷ് വിലാസം https://ml.wikipedia.org/wiki/Jane_Addams
ജെയ്ൻ ആഡംസ് അമേരിക്കൻ ഐക്യനാടുകളിലെ സാമൂഹികപ്രവർത്തക ആയിരുന്നു.
ഇല്ലിനോയിയിലെ സെഡാർവില്ലയിൽ 1860 സെപ്റ്റംബർ 6-ന് ജനിച്ചു .
റോക്ഫോർഡ് കോളജിൽനിന്നും 1881-ൽ ബിരുദം നേടിയതിനുശേഷം ഫിലഡെൽഫിയ മെഡിക്കൽ കോളജിൽ ചേർന്നു.
എന്നാൽ അനാരോഗ്യം കാരണം വിദ്യാഭ്യാസം പൂർത്തിയാക്കാൻ സാധിച്ചില്ല.
ആരോഗ്യം വീണ്ടുകിട്ടിയപ്പോൾ സാമൂഹികസേവനരംഗത്തു പ്രവേശിച്ചു.
യൂറോപ്പിലുടനീളം സഞ്ചരിച്ച് അവിടങ്ങളിലെ സാമൂഹികപരിഷ്കരണ നടപടികൾ പഠിച്ചു.
ലണ്ടനിലെ ടോയിൻബി ഹാൾ സെറ്റിൽമെന്റ് എന്ന സേവനകേന്ദ്രം അവർക്കു പ്രചോദനം നൽകി.
സ്വദേശത്തു തിരിച്ചെത്തിയ ജെയ്ൻ 1889-ൽ ഷിക്കാഗോയിൽ ഹൾ ഹൗസ് സെറ്റിൽമെന്റ് എന്ന സാമൂഹികാധിവാസകേന്ദ്രം സ്ഥാപിച്ചു.
യു.എസ്സിലെ ഇത്തരത്തിൽപ്പെട്ട ആദ്യത്തെ സ്ഥാപനമായിരുന്നു ഇത്.
പ്രസിദ്ധരായ പല സാമൂഹികപരിഷ്കർത്താക്കളും ഇവിടെ സ്ഥിരമായി സേവനം അനുഷ്ഠിച്ചിട്ടുണ്ട്.
യു,എസ്സിൽ പിൽക്കാലത്തു നടപ്പിലാക്കപ്പെട്ട പല സാമൂഹികക്ഷേമനിയമങ്ങളുടെയും ഉറവിടം ഈ സ്ഥാപനവും അതിന്റെ സ്ഥാപകയായ ജെയ്ൻ ആഡംസും ആയിരുന്നു.
കുട്ടികളായ കുറ്റവാളികൾക്കുവേണ്ടിയുള്ള നിയമം, അമ്മമാരുടെ പെൻഷൻനിയമം, പ്രവൃത്തിസമയം എട്ടു മണിക്കൂർ എന്നു നിർണയിക്കുന്ന നിയമം, ഫാക്ടറി പരിശോധനാനിയമം, തൊഴിലാളികളുടെ നഷ്ടപരിഹാരനിയമം എന്നിവ ഈ കൂട്ടത്തിൽപ്പെടുന്നു.
തൊഴിലാളികളുടെ ക്ഷേമത്തിനു വേണ്ടി പ്രവർത്തിച്ചു
തൊഴിലാളികളുടെ ക്ഷേമൈശ്വര്യങ്ങൾക്കുവേണ്ടി പ്രവർത്തിച്ച ജെയ്ൻ ആഡംസ് സ്ത്രീകളുടെ സമ്മതിദാനാവകാശത്തിനുവേണ്ടിയും വീറോടെ വാദിച്ചിരുന്നു.
ഹേഗിൽ ( നെതർലൻഡ് ) 1915-ൽ കൂടിയ അന്താരാഷ്ട്ര വനിതാസമ്മേളന ത്തിന്റെ (Internatinal Congress of Women) അധ്യക്ഷയായിരുന്നു ഇവർ .
തുടർന്ന് രൂപവത്കരിക്കപ്പെട്ട സമാധാനത്തിനും സ്വാതന്ത്യ്രത്തിനുംവേണ്ടിയുള്ള അന്താരാഷ്ട്ര വനിതാലീഗി'ന്റെ (Women's International League for Peace and Freedom) പ്രസിഡന്റായി തെരഞ്ഞെടുക്കപ്പെട്ടു.
സാമൂഹികപ്രവർത്തകരുടെ ദേശീയസമ്മേളന ത്തിന്റെ (National Conference of Social Work-1910) ആദ്യത്തെ വനിതാപ്രസിഡന്റ് എന്ന ബഹുമതിയും ഇവർക്കു ലഭിച്ചു.
റൂസ്വെൽറ്റിന്റെ പ്രസിഡന്റ് തെരഞ്ഞെടുപ്പുമത്സരത്തിൽ ഇവർ സജീവമായി പങ്കെടുത്തു.
നിരവധി ലേഖനങ്ങളും ഏതാനും ഗ്രന്ഥങ്ങളും ജെയ്ൻ രചിച്ചിട്ടുണ്ട് റ്റ്വന്റി ഇയേഴ്സ് ഒഫ് ഹൾ ഹൈസ്-1910, സെക്കൻഡ് റ്റ്വന്റി ഇയേഴ്സ് അറ്റ് ഹൾ ഹൗസ്1930
യു.എസ്സിലെ കുടിയേറ്റക്കാർക്കും അടിമകൾക്കും തൊഴിലാളികൾക്കും സാമൂഹികനീതി ലഭ്യമാക്കുവാനും സ്ത്രീകളുടെയും കുട്ടികളുടെയും അവകാശങ്ങൾ സംരക്ഷിക്കുവാനും അനവരതം പരിശ്രമിച്ച ജെയ്ൻ ആഡംസിന് 1931-ൽ സമാധാനത്തിനുള്ള നോബൽ സമ്മാനം ലഭിക്കുകയുണ്ടായി.
1935 മേയ് 21-ന് ഇവർ അന്തരിച്ചു.
അവലംബം പുറത്തേക്കുള്ള കണ്ണികൾ http://www.nobelprize.org/nobel_prizes/peace/laureates/1931/addams-bio.html/ http://womenshistory.about.com/od/addamsjane/p/jane_addams.htm http://plato.stanford.edu/entries/addams-jane/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഡംസ്, ജെയ് ൻ (1860 - 1935) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജെയ്ൻ എലിസബത്ത് വാട്ടർസ്റ്റൺ ഇംഗ്ലീഷ് വിലാസം https://ml.wikipedia.org/wiki/Jane_Elizabeth_Waterston
ജെയ്ൻ എലിസബത്ത് വാട്ടർസ്റ്റൺ (1843 - 7 ഡിസംബർ 1932) ഒരു സ്കോട്ട്ലൻറ് സ്വദേശിയായ അധ്യാപികയും ദക്ഷിണാഫ്രിക്കയിലെ ആദ്യത്തെ വനിതാ ഡോക്ടറുമായിരുന്നു.
ഡേവിഡ് ലിവിംഗ്സ്റ്റണിൽ നിന്ന് പ്രചോദനം ഉൾക്കൊണ്ട അവൾ ഒരു വൈദ്യനും മിഷനറിയും ആകാനുള്ള പരിശീലനത്തിലേർപ്പെട്ടു.
മുൻവിധികൾ ലിവിംഗ്‌സ്റ്റണിന്റെ കാൽച്ചുവടുകൾ പിന്തുടർന്ന് ദക്ഷിണാഫ്രിക്കയിലെ ദരിദ്രർക്കൊപ്പം പ്രവർത്തിക്കാൻ അവളെ പ്രേരിപ്പിച്ചു.
1843-ൽ ഇൻവെർനെസിലാണ് ജെയ്ൻ എലിസബത്ത് വാട്ടർസ്റ്റൺ ജനിച്ചത്.
അവളുടെ പിതാവ് ഇൻവർനെസിൽ കാലിഡോണിയൻ ബാങ്ക് നടത്തിയിരുന്നു.